এমন নানা ঘটনা, ঘাত-প্রতিঘাত ও সংকট পেরিয়ে বেশ সফলভাবেই বছরটি পার করল টানা দুই দফায় ক্ষমতায় থাকা আওয়ামী লীগ সরকার। পা দিল নতুন বছরে। নতুন সম্ভাবনায়। বিদায়ী বছরের অমীমাংসিত অনেক ইস্যু যেমন রয়েছে, তেমনি পরিবর্তিত পরিস্থিতিতে আচমকা দেখা দিতে পারে নতুন অনেক ইস্যু। নতুন বছর একাদশ জাতীয় নির্বাচনের বছর। রাজনৈতিক উত্তাপ দেখা দেবে। নির্বাচনী বৈতরণী পার হতে মরিয়া হয়ে মাঠে নামবে ক্ষমতাসীন আওয়ামী লীগ ও প্রধান প্রতিদ্বন্দ্বী বিএনপি। রাজনৈতিক সংকট মোকাবিলা করতে হবে সরকারকে। জনগণকে আস্থায় রেখে অব্যাহত রাখতে হবে উন্নয়ন কর্মকা-। নিয়ন্ত্রণে রাখতে হবে মন্ত্রী ও দলীয় সংসদ সদস্যসহ নেতা ও সুবিধাভোগীদের। কেননা ক্ষমতার শেষ বছরে এসে রাজনৈতিকভাবে অনেকটাই বেপরোয়া হয়ে ওঠার সংস্কৃতি এই দেশে পুরোনো।